|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** | **Nr. GND/2024/486** |
|  | **(protokols Nr.16; 44.p.)** |

**Par Gulbenes novada attīstības programmas 2018.-2024.gadam investīciju plāna 2022.-2024.gadam grozījumiem**

Ņemot vērā Gulbenes novada attīstības programmas 2018.-2024.gadam Rīcības plāna 2022.-2024.gadam (apstiprināts ar Gulbenes novada pašvaldības domes 2023.gada 30.marta lēmumu Nr. GND/2023/329 (protokols Nr.4; 115.p.)) ilgtermiņa prioritātes “IP1. Cilvēkresursu attīstība” vidējā termiņa prioritātes “VPC1. Izglītība un prasmes” rīcības virziena “RVC1.1. Kvalitatīva un pieejama izglītība mūža garumā” uzdevumu “UC1.1.3. Pilnveidot izglītības iestāžu infrastruktūras, materiāli tehniskās bāzes un vides atbilstību mūsdienu prasībām” un potenciāla projekta “Sveķu pamatskolas mācību vides pilnveidošana” iespējas realizēšanu ar Eiropas Savienības fondu finanšu resursiem, nepieciešams papildināt Gulbenes novada attīstības programmas 2018.-2024.gadam investīciju plāna 2022.-2024.gadam 1.daļu “Ilgtermiņa prioritātes IP3. Cilvēkresursu attīstība” ar 34.projektu “Sveķu pamatskolas mācību vides pilnveidošana” – indikatīvā summa 444772,94 EUR (četri simti četrdesmit četri tūkstoši septiņi simti septiņdesmit divi *euro* deviņdesmit četri centi); finanšu instrumenti: pašvaldības budžets 66715,94 EUR (sešdesmit seši tūkstoši septiņi simti piecpadsmit *euro* deviņdesmit četri centi), ES fondu finansējums 378057,00 EUR (trīs simti septiņdesmit astoņi tūkstoši piecdesmit septiņi *euro* nulle centi); projekta plānotais darbības rezultāts un rezultatīvais rādītājs: Materiāltehniskā aprīkojuma un iekārtu iegāde, mācību vides uzlabošana skolas un internāta ēkās, skolas apkārtnes labiekārtošana. Projekta realizācija no 2025. gada līdz 2029.gadam.

Pamatojoties uz Gulbenes novada pašvaldības iepirkumu komisijas 2024.gada 14.augusta sēdes lēmumu atklātā konkursā “Šķeldas apkures katla piegāde un uzstādīšana Lejasciemā” un ņemot vērā Gulbenes novada attīstības programmas 2018.-2024.gadam Rīcības plāna 2022.-2024.gadam (apstiprināts ar Gulbenes novada pašvaldības domes 2023.gada 30.marta lēmumu Nr. GND/2023/329 (protokols Nr.4; 115.p.)) ilgtermiņa prioritātes “IP2. Ilgtspējīga ekonomika un uzņēmējdarbību atbalstoša vide” vidējā termiņa prioritātes “VTPE3 Kvalitatīvi pakalpojumi” rīcības virziena “RVE3.2 Energoefektīva pārvaldība” uzdevuma “UE3.2.1. Pilnveidot komunālos pakalpojumus” noteikto aktivitāti “Uzlabot siltumapgādes tehnisko infrastruktūru”, nepieciešams precizēt Gulbenes novada attīstības programmas 2018.-2024.gadam investīciju plāna 2022.-2024.gadam 2.daļas “Ilgtermiņa prioritātes IP2. Ilgtspējīga ekonomika un uzņēmējdarbību atbalstoša vide” 79.projektu “Šķeldas apkures katla piegāde un uzstādīšana Lejasciemā”: indikatīvā summa 350615,65 EUR (trīs simti piecdesmit tūkstoši seši simti piecpadsmit *euro* sešdesmit pieci centi), pašvaldības budžets 350615,65 EUR (trīs simti piecdesmit tūkstoši seši simti piecpadsmit *euro* sešdesmit pieci centi).

Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.2.apakšpunktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 73.punktu, kas cita starpā nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto rīcības plānu un investīciju plānu apstiprina ar domes lēmumu un ievieto sistēmā, un ņemot vērā Attīstības un tautsaimniecības komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZDARĪT Gulbenes novada attīstības programmas 2018.-2024.gadam investīciju plānā 2022.-2024.gadam, kas apstiprināts ar Gulbenes novada pašvaldības domes 2024.gada 25.jūlija lēmumu Nr. GND/2024/417 (protokols Nr.15; 44.p.), šādus grozījumus:
   1. izteikt 1.daļu “Ilgtermiņa Prioritātes IP1. Cilvēkresursu attīstība” jaunā redakcijā (pielikumā);
   2. izteikt 2.daļu “Ilgtermiņa Prioritātes IP2. Ilgtspējīga ekonomika un uzņēmējdarbību atbalstoša vide” jaunā redakcijā (pielikumā).

Gulbenes novada pašvaldības domes priekšsēdētājs A. Caunītis